એમાંય પિયર જઈને પાછી પતિઘેલી પત્નીઓ દિવસમાં ઓછામાં ઓછો એકવાર તો પતિને ફોન કરી અડધો કલાક સુધી લાંબી લાંબી વાતો કરી રિપોર્ટ આપે અને પૂછે ‘શું જમ્યા ? જો જો બહારનું બહુ નહીં ખાતા હં ! માંદા પડશો. તેમ જ અન્ય સૂચનાઓ પણ આપે કે ઘર ચોખ્ખું રાખજો. કામવાળા પર ધ્યાન રાખજો. કાંઈ રેઢુ નહીં મૂકતાં. ચાવી સંભાળજો. વિ.વિ. મારી પત્નીનું પિયર બહારગામ છે. એટલે જયારે જયારે તે પિયર જવાનું નામ લે ને મને અકળામણ થાય. ઘણા પ્રયત્નો કરું કે તે ન જાય. અથવા જાય તો ચાર-પાંચ દિવસમાં આવી જાય. પણ પિયરઘેલાં શ્રીમતીજી એમ કંઈ માને ખરાં ?